stanford-oval/wikipedia huggingface dataset:
רחוב הולנדי
היסטוריה

מאז שהחל השימוש הנרחב בכלי הרכב בתחילת המאה ה-20, ערים תוכננו בעיקר כדי להכיל את השימוש בהם. עד אז עיצוב רחובות הערים היה מיועד להולכי רגל בעיקרו.
העיר אמן (Emmen) בהולנד הייתה הראשונה ליישום עיצוב רחוב זה באופן נרחב בשנות ה-70 של המאה ה-20, רובו היה הסבה של רחובות קיימים לעיצוב החדש.
בשנת 1999 היו בהולנד כבר למעלה מ-6,000 רחובות בעיצוב זה, בהם חיים כ-2 מיליון תושבים. היתרונות של ה-woonerf מקודמים על ידי woonERFgoed, רשת של אנשי מקצוע ותושבים.
בשנת 2000 החליטה העיר דראכטן ליישום "מרחב משותף" (באנגלית: Shared space), תפיסה שהחלוץ שלה היה מהנדס הדרכים ההולנדי, הנס מונדרמן (Hans Monderman), שלוקחת את רעיון "רחוב הולנדי" צעד אחד קדימה לכל המרחב העירוני. כמעט כל הרמזורים והתמרורים הוסרו ממרכז העיר במאמץ לשפר את הבטיחות בתעבורה, על בסיס התאוריה שהנהגים שמים לב יותר לסובב אותם כאשר ברור להם שהם לא יכולים להסתמך על חוקי תנועה קשיחים. לפני החלת הניסוי עמד ממוצע תאונות הדרכים במרכז דראכטן על 8 תאונות בשנה. בשנתיים הראשונות לאחר תחילת הניסוי, ירד הנתון לתאונה אחת בשנה בממוצע.
בשנת 2006 דווח כי אנשים בהסלטרברינק, שכונה בעיר אמן, התאכזבו מהאופן שבו עקרון ה-Woonerf הפך לעוד אמצעי ליישום הנדסת תחבורה ש"כרוך בלא מעט יותר מאשר תמרורים ותקנים אחידים". הם יישמו את עקרונות "המרחב המשותף" כדרך לחשיבה מחדש על ה-Woonerf, והם דיווחו כי קשר עין ואינטראקציה אנושית הם אמצעי יעיל יותר להשיג ולתחזק אזורים אטרקטיביים ובטוחים מאשר תמרורים וכללים.
תקנות > בלגיה

תקנת התעבורה הבלגית (סעיף 2.32) מגדירה את ה-woonerf ואת ה-erf הגנרי, ואת התמרור שלהם. ל-woonerf יש מוקד מגורים; אך באזור יכולים להיות שימושים עיקריים אחרים כמו: מלאכה, מסחר, תיירות, חינוך ונופש.
תקנת התעבורה הבלגית מתארת מה מותר ומה אסור ב-woonerf:
הולכי רגל יכולים להשתמש בכל רוחב הכביש הציבורי; וגם לשחק בו מותר.
אסור לנהגים לסכן הולכי רגל או להפריע להם; במידת הצורך הם חייבים להפסיק לנסוע. יתר על כן הם צריכים להיות זהירים פי שניים ביחס לילדים. אסור להולכי רגל לחסום את התנועה שלא לצורך.
המהירות מוגבלת ל-20 ק"מ לשעה.
החנייה אסורה, אלא אם יש סימנים חזותיים כגון משטח בצבע שונה, אות P או תמרורים המאפשרים חניה.
תקנות > הולנד

על פי סעיף 44 של קוד התעבורה ההולנדי, תנועה ממונעת ב-woonerf או "אזור בילוי" מוגבלת לקצב הליכה.
תקנות > בישראל

בישראל נבנים לרוב רחובות חדשים מראש בעיצוב של "רחוב הולנדי", רובם בשכונת מגורים בהם קוטג'ים ובתים צמודי קרקע. במספר ערים הוסבו רחובות קיימים ל"רחובות הולנדיים", בעיקר בתל אביב.
תקנות התעבורה בישראל עדכנו לכלול התייחסות ל"רחוב הולנדי" (הקרוי בתקנות "רחוב משולב"). המהירות המרבית המותרת בו היא 30 קמ"ש.
הערות שוליים

↑  כיצד מרסנים את התנועה בערים?, באתר הארץ, 5 ביוני 2001
↑  "Bicycle & Pedestrian Advisory Committee - Agenda - Wednesday, January 11, 2012" (PDF). Santa Clara Valley Transportation Authority. 11 בינואר 2012. p. 2. אורכב מ-המקור (PDF) ב-10 בספטמבר 2013. נבדק ב-25 באוגוסט 2013. {{cite web}}:  (עזרה)
↑  "Woonerf". Oxford Dictionaries. Oxford University Press. אורכב מ-המקור ב-22 ביולי 2013. נבדק ב-2015-07-13. {{cite web}}:  (עזרה)
↑  כתבת פרסומית של חברת "אקרשטיין"- יונה ברטל, רחוב שהוא בית, מעריב, 24 בינואר 1986
מודעת פרסום - רחוב הולנדי - לראשונה בזכרון יעקב, חדשות, 23 במרץ 1988
זו השקעה מבטיחה ביותר כך - ייראה "רחוב הולנדי" בשכונת רמות ב״ש, חדשות, 7 ביולי 1989
מודעה של חברת הבנייה "רמט" בה נעשה שימוש במונח "רחוב הולנדי" - עכשיו הזמן למהלך חכם, חדשות, 6 באוגוסט 1991
↑  Dave Hill, London cycling and the “by chance” success of Amsterdam, The Guardian, ‏26 Nov 2016
Jeff Byles, Taking Back the Streets, The New York Times, ‏במרץ 2008
1 2  דקל גודוביץ, רחוב הולנדי במודיעין: כשהחניה הופכת למחסן, הולכי הרגל בכביש, באתר Xnet‏, 6 ביולי 2016
↑  MacPhee, Ian. "Is Vancouver ready for pedestrian priority streets?". re:place Magazine. נבדק ב-29 במרץ 2012. {{cite web}}:  (עזרה)
↑  "Final evaluation by imma-san". Shared Space. 2006.
↑  Home Zones briefing sheet, Robert Huxford, Proceedings, Institution of Civil Engineers, Transport, 135, 45-46, February, 1999
↑  Sterke woonerfwijken: voorkomen is beter dan herstructureren, אורכב מ-המקור ב-2014-09-03
↑  The woonerfgoed network
1 2  יואב קווה, בישראל זה לא יעבוד, באתר הארץ, 1 באוגוסט 2002
↑  The Laweiplein, Evaluation of the reconstruction into a square with roundabout (PDF) (Report). Noordelijke Hogeschool Leeuwarden NHL. January 2007. Retrieved 5 September 2012.
↑  "Final evaluation by imma-san". Shared Space. 2006."Final evaluation by imma-san". Shared Space. 2006.
↑  "Woonerf revisited – The Emmen pilot in Shared Space" (PDF). 2006.
↑  "Belgian traffic regulation, article 2.32". נבדק ב-1 ביוני 2021. {{cite web}}:  (עזרה)
↑  Road Traffic Signs and Regulations in the Netherlands Ministerie van Verkeer en Waterstaat, June 2006 Accessed 7 February 2007.
↑  גלי ברגר, מה אכפת לי רחוב הולנדי? תנו לחנות בשקט, באתר הארץ, 28 ביוני 2006
 אברהם בלבן, רחוב שהוא קיבוץ קטן בתוך הרחובות הסואנים שסביבו, באתר הארץ, 20 ביולי 2022
↑  תקנות התעבורה 54(ב)
תמרור המציין את תחילתו של woonerf בבלגיה
תמרור ישראלי 220 - תחילת רחוב משולב
תמרור ישראלי 221 - סיום רחוב משולב
מהיר ועצבני: הובס ושואו

| --- | --- |
כרזת הסרט בישראל
כרזת הסרט בישראל
 בימוי:  דייוויד לייץ' 
 הופק בידי:  ניל ה. מורטיץ דוויין ג'ונסון אנדי גרסיה היראם גרסיה ג'ייסון סטיית'האם כריס מורגן
 תסריט:  כריס מורגן, דרו פירס 
 עריכה:  כריסטופר רוס 
 שחקנים ראשיים:  דוויין ג'ונסון ג'ייסון סטיית'האם אידריס אלבה ונסה קירבי הלן מירן
 מוזיקה:  טיילר בייטס 
 צילום:  יונתן סלע
 מדינה:  ארצות הברית ארצות הברית
 חברת הפקה:  Original Film Seven Bucks Productions Chris Morgan Productions
 חברה מפיצה:  Universal Pictures
 שיטת הפצה:  וידאו על פי דרישה 
 הקרנת בכורה:  ארצות הברית 2 באוגוסט 2019  ישראל 31 ביולי 2019
 משך הקרנה:  135 דקות
 שפת הסרט:  אנגלית
 סוגה:  פעולה הרפתקאות סרט פשע מותחן
 תקציב:  200 מיליון דולר
 הכנסות:  759 מיליון דולר (15 בספטמבר 2019)
 הכנסות באתר מוג'ו:   hobbsshaw
 סרט קודם:  מהיר ועצבני 8
 סרט הבא:  מהיר ועצבני 9
 www.hobbsandshaw.com
 דף הסרט ב־IMDb
 
מהיר ועצבני: הובס ושואו (באנגלית: Fast & Furious Presents: Hobbs & Shaw, ידוע גם בתור Hobbs & Shaw) הוא סרט פעולה אמריקאי וסרט ספין אוף בסדרת "מהיר ועצבני". מככבים בו דוויין ג'ונסון, ג'ייסון סטיית'האם, אידריס אלבה, ונסה קירבי והלן מירן. הסרט יצא לאקרנים ב-31 ביולי בישראל וב-2 באוגוסט 2019 בארצות הברית.
עלילת הסרט

בלונדון, סוכנת MI6 האטי שו וצוותה מנסים להשיג וירוס-על מתוכנת המכונה "סנופלייק" מארגון הטרור הטכנולוגי איתאון. הצוות משיג את ה"סנופלייק," אך מותקף על ידי בריקסטון לור, סוכן MI6 לשעבר וסוכן בכיר באיתאון, שיש לו שתלים קיברנטיים המאפשרים לו לבצע פעולות על-אנושיות. בריקסטון הורג את כל הסוכנים פרט להאטי, שמזריקה לעצמה את המנה היחידה של ה"סנופלייק" לפני שהיא נמלטת. בריקסטון מאשים את האטי ברצח הצוות ובגניבת ה"סנופלייק," והיא נאלצת לברוח.
לוק הובס הוא סוכן DSS לשעבר ודקארד שו הוא סוכן MI6 לשעבר. הם מקבלים מידע על היעדרותו של הווירוס ולאחר ויכוח בגלל יריבותם המרה בעבר, הם מסכימים לשתף פעולה כדי לאתר אותו. לאחר מפגש קצר באתר סודי של ה-CIA ברחוב לידנהול 122, דקארד מגיע לדירתה של האטי כדי למצוא מידע, אך מותקף על ידי סוכני איתאון. לוק מוצא את האטי, שפותחת במאבק איתו, אך הוא מצליח להביא אותה למשרד ה-CIA. כשדקארד מגיע ומודיע ללוק שהאטי היא אחותו, המשרד מותקף על ידי כוחות איתאון.
האטי נחטפת על ידי בריקסטון, שדקארד מזהה כעמית לשעבר שהפך לאויב, שאותו חשב שהרג. לוק ודקארד מצילים את האטי ומתחמקים מבריקסטון במהלך מרדף מכוניות. עם זאת, בריקסטון מאשים את שלושתם כפושעים באמצעות שליטתו של איתאון בתקשורת העולמית. השלושה מאתרים את פרופ' אנדרייקו, יוצר ה"סנופלייק," ולומדים שהוא יצר אותו כדי לספק חיסונים בצורה יעילה; כדי למנוע מאיתאון להשתמש בו כדי להשמיד את האנושות, האטי חייבת או להישרף כשהווירוס עדיין רדום או לעבור הסרה באמצעות מכשיר מיצוי מיוחד שנמצא במתקן של איתאון בצ'רנוביל. על אף שלוק נעצר בקצרה בשדה התעופה בגלל שדקארד נתן לו את השם הבדוי "מייק אוקסמול," השלושה מצליחים לנסוע למוסקבה.
לאחר מפגש עם מרגריטה, חברתו לשעבר של דקארד, כדי להתחמש מחדש במוסקבה, השלושה מסתננים למתקן. הם משיגים את המכשיר לפני שהם נמלטים במשאית בזמן שהמתקן מושמד, אך אנדרייקו נהרג על ידי בריקסטון והמכשיר ניזוק. לוק לוקח את דקארד והאטי לבית ילדותו בסמואה כדי לבקר את אחיו המנוכר יונה, מכונאי מוכשר, כדי לתקן את המכשיר ולשהות במקום בטוח לפני ההתעמתות עם כוחותיו של בריקסטון שוב. ללוק יש מפגש מתוח עם משפחתו, איתם לא דיבר מאז הסגיר את אביהם הפושע לרשויות. למרות התנגדותיו של יונה, אמם משכנעת אותו לעזור לתקן את המכשיר ולהתנגד לכוחות המתקרבים של איתאון.
הכוח המאולתר מתכונן להגעת איתאון, ומשבית את הנשקים של צוות איתאון באמצעות כיבוי זמני של קוד האישור ומכין מלכודות שונות ברחבי האי. יונה מצליח לתקן את המכשיר ומתחיל את תהליך המיצוי של הווירוס בדיוק כשבריקסטון וצבאו מגיעים. בקרב שמתפתח, הסמואנים נלחמים בקלות בכוחות התגבור של בריקסטון, תוך סבל של מעט אבדות. בריקסטון לוכד שוב את האטי עם מסוק, אך הסמואנים מצטרפים ללוק ודקארד ומשליכים את המסוק עם כמה משאיות מותאמות. לוק ודקארד מתחלפים בהתקפותיהם ומביסים את בריקסטון, שנהרג מרחוק על ידי המנהל הבלתי נראה של איתאון. המנהל שולח הודעה ומצהיר כי הוא מכיר את לוק ומתכוון לשכנע אותו ואת משפחת שו, בעוד לוק ודקארד מבטיחים לאתר את המנהל. הקבוצה חוגגת את ניצחונם.
בסצנות שלאחר הקרדיטים, לוק מביא את בתו לפגוש בני משפחה מורחבים בסמואה, בעוד שמשתמע שדקארד והאטי עומדים לשחרר את אמם מהכלא. לוק מקבל שיחה משותפו לוק, שפרץ למעבדה וגילה וירוס מאיים אף יותר. לוק גם מדווח למשטרה בלונדון על דקארד כנקמה על המתיחה עם השם "מייק אוקסמול," ואומר למשטרה ששם של דקארד הוא "יו ג'יינוס."
שחקנים ודמויות

דוויין ג'ונסון - לוק הובס, סוכן פדרלי אשר עובד בשביל ה-DSS ‏(Diplomatic Security Service) ומשתף פעולה עם שואו לאחר אירועי "מהיר ועצבני 8".
ג'ייסון סטיית'האם - דקארד שואו, קצין הכוחות המיוחדים של צבא בריטניה לשעבר וכיום מתנקש שכיר, נכלא על ידי הובס לאחר שהובס בלוס אנג'לס, ונאלץ לשתף איתו פעולה על מנת להביס את לור.
אידריס אלבה - בריקסטון לור, סוכן MI6 לשעבר וטרוריסט סייבר-גנטי, הנבל הראשי של הסרט.
ונסה קירבי - האטי שואו, סוכנת שטח של MI6 ואחותו של דקארד.
הלן מירן - מדלן שואו, אמם של דקארד, האטי ואוון.
רומן ריינס - מתאו הובס, אחד מבני משפחת הובס.
אדי מארסן - פרופסור אנדרייקו
אייזה גונזלס - מאדאם מ'.
קליף קרטיס - ג'ונה הובס, אחד מבני משפחת הובס.
ג'וש מאגה - טימו הובס, אחד מבני משפחת הובס.
ג'ון טוי - קאל הובס, אחד מבני משפחת הובס.
ראיין ריינולדס - לוק
קווין הארט - דיקליי
רוב דלאניי - הסוכן לאוב
אלה-ריי סמית' - עובדת בצוות של מאדאם מ'
השקה

כרזת הסרט הראשונה הופצה ב-31 בינואר 2019, והטריילר הראשון של הסרט הופץ למחרת, ב-1 בפברואר 2019.
הפצה

"מהיר ועצבני: הובס ושואו" יצא לאקרנים בארצות הברית ב-2 באוגוסט 2019 ובישראל ב-31 ביולי 2019.
הערות שוליים

↑  Mendelson, Scott (31 בינואר 2019). "Dwayne Johnson And Jason Statham Pick A Side In First 'Hobbs And Shaw' Poster". Forbes. נבדק ב-2 בפברואר 2019. {{cite web}}:  (עזרה)
↑  Mendelson, Scott (1 בפברואר 2019). "The Terrific New 'Hobbs And Shaw' Trailer Is Fast, Furious And Funny". Forbes. נבדק ב-2 בפברואר 2019. {{cite web}}:  (עזרה)
↑  D'Alessandro, Anthony (9 במאי 2018). "'Fast & Furious' Spinoff With Dwayne Johnson & Jason Statham Shifts To August 2019 – Update". Deadline. נבדק ב-15 במאי 2018. {{cite news}}:  (עזרה)
| מהיר ועצבני |
| --- | --- | --- |
| סרטים | מהיר ועצבני (2001) • מהיר ועצבני 2 (2003) • מהיר ועצבני 3 (2006) • מהיר ועצבני 4 (2009) • מהיר ועצבני 5 (2011) • מהיר ועצבני 6 (2013) • מהיר ועצבני 7 (2015) • מהיר ועצבני 8 (2017) • מהיר ועצבני 9 (2021) • מהיר ועצבני 10 (2023) |  |
| סרטים קצרים | מבוא טעון-טורבו (2003) • לוס בנדולרוס (2009) |  |
| ספין אוף | מהיר ועצבני: הובס ושואו (2019) • מהיר ועצבני: מרגלים על הכביש (2019–) |  |
| דמויות ושחקנים ראשיים | דומיניק "דום" טורטו (וין דיזל) • בריאן אוקונר (פול ווקר) • לטי אורטיז (מישל רודריגז) • מיה טורטו (ג'ורדנה ברוסטר) • לוק הובס (דוויין ג'ונסון) • רומן פירס (טייריס גיבסון) • טג' פארקר (לודאקריס) • טגו ליאו (טגו קלדרון) • ריקו סאנטוס (דון עומר) • ראמזי (נטלי עמנואל) • אלנה ניבס (אלסה פאטקי) • אוון שואו (לוק אוונס) • דקארד שואו (ג'ייסון סטיית'האם) |  |
| דמויות ושחקנים משניים | האן (סונג קאנג) • ג'יזל (גל גדות) • וינס (מאט שולץ) • שון בוזוול (לוקאס בלאק) • פרנק פטי (קורט ראסל) |  |
| במאים | רוב כהן (1) • ג'ון סינגלטון (2) • ג'סטין לין (3–6, 9) • ג'יימס ואן (7) • פ. גארי גריי (8) • דייוויד ליטץ' (הובס ושואו) • מיכה גונל, ברט האלנד (מרגלים על הכביש) • לואי לטריה (10) |  |
מכולנוף

מכולנוף
מכולנוף או משנע מכולות הוא כלי רכב מנועי המשמש להעמסת מכולות והובלתן למרחקים קצרים במסופי מטען ובנמלים באמצעות זרוע טלסקופית ומנגנון תפיסת מכולה ייעודי. מכולנופים מסוגלים להעביר מכולות למרחקים קצרים במהירות רבה ולערום אותן במספר קומות בהתאם לדרישה.
שימוש במכולנופים לטיפול במכולות נפוץ מאוד בגלל הגמישות שלהם ויכולת הערימה והאחסון הגבוהה יותר בהשוואה למלגזות סטנדרטיות.
קיים סוג נוסף של מלגזת מכולות המיועד לטיפול במכולות ריקות בלבד (skystacker).
מקור המילה מכולנוף הוא בהלחמה של המילים: מכולה ומנוף.
יצרני מכולנופים הגדולים: Konecranes, Terex, Kalmar, CVS Ferrari (Belotti), ליבהר, Hyster, Sany ,Kion Group .
גלריה

מבט חזיתי על שני מכולנופים
מכולנוף מעמיס מכולה מרכבת משא למשאית
מכולנוף נושא ספינה קטנה על משטח ייעודי, במסוף מכולות
מכולנוף של צבא ארצות הברית
מלגזת מכולות המיועדים לטיפול במכולות ריקות בלבד (skystacker)
מכולנוף
מכולנוף בפעולה
חוב

עסקים לוואות קצרות מועד מלווים כסף ללקוחות, אשר לאחר מכן חייבים חוב לחברת הלוואות עד ליום תשלום המשכורת.
חוב הוא תשלום שאדם (או מוסד) חייב לשלמו לגורם אחר, הנושה. חוב נוצר בדרכים שונות, ובהן קבלת הלוואה, רכישה באשראי, חיוב בפיצוי על נזק ועוד. בהשאלה משמש המושג חוב גם להתחייבות לא כספית, כגון חוב מוסרי.
חוב כלכלי נובע לרוב מהסכם בין החייב לנושה, בו מתחייב הנישום לשלם לנושה סכום כסף, או לתת לו נכס או שירות, בעל ערך כלכלי במועד עתידי מסוים. (לעיתים קרובות, בתמורה להלוואה כספית, סחורה או שירותים אחרים אשר התשלום עליהם לא נעשה באופן מיידי) חוב יכול לנבוע, בין השאר, מהסכם הלוואת כספים, קניית סחורות או אספקת שירותים.
סוגי חוב > פרטים

סוגים נפוצים של חובות של יחידים ומשקי בית כוללים הלוואות משכנתה, הלוואות רכב, חובות בכרטיסי אשראי ומיסים. עבור יחידים, חוב הוא אמצעי לשימוש בהכנסה הצפויה ככוח הקנייה העתידי בהווה לפני שהושג בפועל. בדרך כלל, אנשים במדינות מתועשות משתמשים בחובות צרכניים כדי לרכוש בתים, מכוניות ודברים אחרים יקרים מכדי לקנות במזומן.
חוב משקי בית הוא החוב המשולב של כל משקי הבית במדינה. הוא כולל חובות צרכניים ומשכנתאות. עלייה משמעותית בגובה החוב משקי בית, הוביל למשברים כלכליים חמורים, למשל המשבר הכלכלי העולמי ב-2008.
סוגי חוב > עסקים

חברה עשויה להשתמש בסוגים שונים של חובות כדי לממן את פעילותה כחלק מאסטרטגיית המימון הארגונית הכוללת שלה. ישנן סוגים שונים של הלוואות שעסק יכול לקבל.
סוגי חוב > ממשל

מקרה נפוץ של חוב ניתן לראות באיגרת חוב - הבטחה של מדינה או חברה לשלם חוב למחזיק האיגרת בהתאם לתנאיה. חוב עשוי להתגבש מכוח חוק או פסק דין, למשל חוב מזונות או חוב למדינה או לרשות מקומית, כגון חובות מס ובהם, מס הכנסה, ארנונה ועוד. הטלת קנס כספי על אדם יוצרת חוב כלפי הרשות שהטילה את הקנס. בדיני חיובים נהוג להבחין בין חיובים רצוניים (חוזים, מתנה) וחיובים בלתי רצוניים (נזיקין, עשיית עושר). חוב אינו רק נחלת המגזר הפרטי. חוב ציבורי הוא חוב של המגזר הציבורי, שעשוי לנבוע מכוח חוק או הסכם.
החוב החיצוני הוא הסכום הכולל שחייבת מדינה כלשהי כלפי בעלי חוב במדינות אחרות. הלכה למעשה מדובר בסכום הכולל שחייבים באופן קולקטיבי כלל אזרחי המדינה - בין בחוב פרטי או בחוב ציבורי - לממשלות זרות, אזרחים זרים, תאגידים זרים או מוסדות זרים, הן במטבע חוץ והן במטבע מקומי.
חוב חיצוני נוצר כתוצאה מלקיחת הלוואת חיצונית במטבע חוץ, למשל, כדי לממן ייבוא.
על פי קרן המטבע הבינלאומית, סך החובות הממשלתיים - אחד החלקים המרכזיים בחוב החיצוני העולמי - הוא 65.7 טריליון דולר נכון לסוף שנת 2018.
מדידת חוב וחבות יתר

המחקרים מציעים שלוש הגדרות אופרציונליות למהי חבות יתר:
הגדרה אובייקטיבית כוללת מדידה של יחס בין חוב לנכסים, יחס חוב להכנסה פנויה ודירוג אשראי. ההגדרה האדמיניסטרטיבית היא הגישה הנפוצה ביותר למדידת חבות יתר בקרב משקי הבית בקרב מדינות בעולם.
הגדרה אדמיניסטרטיבית הכוללת ספירת אירועים של פיגור בתשלומים בתקופת זמן, מספר בקשות לפתיחת תיקים בהוצאה לפועל, ובקשה לפשיטת רגל.
הגדרה סובייקטיבית הכוללת הערכת נציג משק הבית לגבי הקשיים הכלכליים והיכולת לעמוד בתשלומי החובות.
הבטחת חוב

מלווים עשויים לדרוש מהלווה בטוחה להבטחת פירעון החוב. הבטוחות הנפוצות הן ערבות, משכנתה ומשכון.
פירעון חוב

על החייב מוטלת חובה לפירעון חוב כלכלי. אי־פירעון החוב עלול לגרור נקיטת הליכים משפטיים והטלת סנקציות במישור האזרחי. במקרים בהם חייב מתקשה בהחזרת החובות כספיים לבנק או לכמה נושים חותם על הסדר חוב שלרוב כולל פריסת החוב לתשלומים.
פירעון חוב > פירעון לשיעורין

פירעון החוב יכול להיעשות בתשלום בודד, או לשיעורין. (כלומר, בחלקים לאורך תקופה)
בהחזר חוב לשיעורין עשוי לדרוש הנושה ריבית מהלווה, בתמורה לדחיית התשלום. דוגמה לתשלום חוב לשיעורין לתקופה ארוכה ניתן לראות בלוחות סילוקין למשכנתאות, ובתשלומי חלק מאיגרות החוב.
פירעון חוב > חוב שלא נפרע

לעיתים לחייב אין יכולת לפרוע את מלוא חובותיו. במצב זה החייב יכול להיות מוכרז כפושט רגל, וחברה חייבת עלולה להיכנס להליכים של כינוס נכסים או להליכי פירוק. מבחינת הנושה הוא יכול למחוק חובות ולהתייחס לחוב כחוב אבוד.
גביית חוב

חוב שנוצר מכוח פסק דין או שטר ניתן לגבות בהליכי הוצאה לפועל. רשויות המקומיות רבות בישראל נעזרות בשירותיהן של חברות גבייה או משרדי עורכי דין פרטיים, ללא כל הסמכה חוקית, ללא נוהלי עבודה מסודרים וללא פיקוח ראוי.
ראו גם

הלוואה
הוצאה לפועל (ישראל)
שמיטת חובות
הערות שוליים

1 2  חוב חיצוני בלקסיקון כלכלה וסטטיסטיקה, באתר מעות
↑  החוב הגלובלי שובר שיאים: יותר מ-250 טריליון דולר, באתר ביזנעס (ארכיון)
↑  דפנה כהנא, עירים בחובות: סקירת ספרות, ‏ינואר 2020
↑  משה גורלי, אכיפת החוק בישראל: קבלנים מעקלים בתים, אין פיקוח על חברות גבייה, באתר כלכליסט, 28 באוקטובר 2013
| --- | --- |
בקרת זהויות :  NLI: 987007543359405171  BnF: cb11950122g (data)  GND: 4053461-3  LCCN: sh85036130  NARA: 10639684
גיל מקיני

| --- | --- |

 לידה:  5 בפברואר 1979 (בן 45) יוסטון, ארצות הברית 
 מדינה:  ארצות הברית 
 תקופת הפעילות:  מ-2003 
 פרופיל ב-IMDb
 
גיל מקיני (באנגלית: Gil McKinney; נולד ב-5 בפברואר 1979) הוא שחקן אמריקאי.
ביוגרפיה

מקיני נולד ביוסטון, ב-2003 הופיע לראשונה בקולנוע בסרט ההמשך של סרט האימה ג'יפרס קריפרס, ב-2004 הופיע בסרט הקומדיה השחורה "Elvis Has Left the Building", ב-2006 שיחק את אחד התפקידים הראשיים בסרט האימה הטינה 3.
בטלוויזיה גילם את הרופא ד"ר פול גריידי בסדרה הרפואית ER, הוא הופיע במספר פרקים של דרמת הספורט "Friday Night Lights", הוא שיחק את אריק, הנסיך של אריאל בת הים בסדרה עד עצם היום הזה.
ב-2011 דיבב במשחק הווידאו L.A. Noire.
רענן פררה

| --- | --- |

 לידה:  6 בפברואר 1976 (בן 48) בת ים, ישראל 
 מדינה:  ישראל 
 מקום לימודים:  תיכון א' לאמנויות תל אביב  סמינר הקיבוצים 
 
רענן (ניסים) פררה (נולד ב־6 בפברואר 1976) הוא במאי, כותב, יוצר ושחקן ישראלי.
הוויז

הוויז (בהונגרית: Hévíz) היא עיר במחוז זאלה בדרום-מערב הונגריה. העיר שוכנת בקרבת אגם הוויז, אגם מעיינות חמים טבעיים ייחודיים, ההופך את העיר ליעד התיירותי המבוקש ביותר בהונגריה אחרי בודפשט. בשנת 2017 נחתם הסכם ברית ערים בין הוויז למועצה אזורית שומרון במסגרתו ניסו ראש העיר הוויז וראש המועצה יוסי דגן לקדם טיסה ישירה בין נתב"ג לבין נמל התעופה הוויז-בלטון הנמצא בקרבתה.
היסטוריה

אפקט הריפוי של אגם הוויז היה מוכר עוד לרומאים אשר ראו במים כבעלי סגולות מרפא. בשנת 1980 נאספו מן האגם ממצאים מהתקופה הרומאית על ידי צוללנים וכן נתגלה מעין מזבח הנמצא ליד האגם. ממצאים שונים הראו כי גם האוכלוסייה הגרמנית והסלאבית השתמשה באגם. האזכור הראשון של הוויז בכתב מופיע בתעודה המתוארכת לשנת 1328.
היישוב של היום נוסד בשנת 1946 על ידי שילוב של שני הכפרים אגרגי (Egregy) והוויזסנטנדראס (Hévízszentandrás). במאי 1992 קיבל תואר עיר.
תיירות

עיקר העיסוק של תושבי העיר נסוב סביב התיירות, בשנת 2012 ביקרו בעיר מעל מיליון תיירים.
הוויז הוא היישוב השני הפופולרי ביותר מבחינת תיירות בהונגריה לאחר בודפשט; עיקר התיירים מגיעים מגרמניה (258,000), רוסיה (181,000) ואוסטריה (97,000). הפופולריות של אגם הוויז נובעת מאפקט הריפוי המיוחס לו. כיום, מאות אלפי התיירים מבקרים בספא שיש לו מסורות ספא בנות למעלה ממאתיים שנה.
הוויז חברה באיגוד הלאומי של המרחצאות ההונגריים.
קהילה יהודית

בכפרים מהם הוקמה הוויז חיו עשרות בודדות של יהודים בתקופות זמן שונות
ובהוויז היה בית כנסת יהודי
ערים תאומות

רוסיה פיאטיגורסק, רוסיה
הרפובליקה העממית של סין גווילין, הרפובליקה העממית של סין
קרואטיה צ'זמה, קרואטיה
גרמניה פפונגשטאדט, גרמניה
גרמניה הרבשטיין, גרמניה
פולין אוסצ'יקי דולנה, פולין
טורקיה פטהייה, טורקיה
מצרים שארם א-שייח', מצרים
ישראל מועצה אזורית שומרון, ישראל
הערות שוליים

↑  יהודי הוויזסנטנדראס, יהודי אגרגי
↑  בית הכנסת בהוויז
↑  בידוד מדיני? הסכם לשיתוף פעולה כלכלי-תיירותי בין השומרון לעיר באיחוד האירופי, באתר ערוץ 7, 13 בפברואר 2022
| --- | --- |
בקרת זהויות :  NLI: 987007550208905171  GND: 4297927-4  LCCN: n80072495  NKC: ge1029799  VIAF: 140253059   WorldCat (עם VIAF): 140253059 
אנדרטה לזכר קורבנות השואה בני הוויז
עונת 2017/2018 ב-KHL

| --- | --- |
 תאריך התחלה:  21 באוגוסט 2017
 תאריך סיום:  22 באפריל 2018
 מספר קבוצות:  27
 מספר משחקים לקבוצה:  756
 תארים
 מחזיקת גביע הפתיחה:  סק"א סנקט פטרבורג
 העונה הסדירה
 המאזן הטוב ביותר:  סק"א סנקט פטרבורג
 מלך ההבקעות:  איליה קובאלצ'וק (64)
 הפלייאוף
 אלופת המזרח:  אק בארס
 אלופת המערב:  צסק"א
 סדרת הגמר
 אלופה:  אק בארס קאזאן
 → 2016/2017 2018/2019 ← 
 
יוקריט מארחת את סק"א באולמה בהלסינקי במשחק שהעמיד שיא צופים למשחק בתולדות הליגה - 17,645.
עונת 2017/2018 היא העונה העשירית של ליגת ה-KHL. העונה הסדירה החלה ב-21 באוגוסט 2017 והסתיימה ב-1 במרץ 2018. משחקי הפלייאוף החלו במרץ והסתיימו באפריל 2018.
אק בארס קאזאן זכתה בגביע גגארין השלישי בתולדותיה.
אירועי טרום העונה > צמצום הליגה

ב-15 במרץ 2017 הכריזה קבוצת מדושצ'אק זאגרב הקרואטית כי בעונת 2017/2018 היא לא תיטול חלק בליגה ותשתתף בליגת ההוקי קרח האוסטרית, ב-24 במאי 2017 דירקטוריון הליגה הודיעה על הסרת קבוצת מטאלורג נובוקוזנצק וכי היא לא תיטול חלק במשחקי העונה. עד להחלטה על צמצום מספר הקבוצות הנהלת הליגה ניהלה מגעים לצירופן של דינמו סנקט פטרבורג וקבוצת ההוקי קרח "London Emperors" מלונדון, כך לדברי סגן נשיא ליגת KHL, גאורגי קוביליאנסקי. בנוסף נבחנה הוספת קבוצות מנורווגיה כדוגמת קבוצת סטוונגר אויילרס מהעיר סטוונגר וקבוצת קראונס משוודיה, מהערים מאלמו או מסטוקהולם. לדברי נשיא הליגה דמיטרי צ'רנישנקו התקבלו בקשות להצטרף לליגה מקבוצות הוקי קרח מדרזדן, מילאנו וז'נבה אך לבסוף הוחלט שלא להרחיב את הליגה אלא לצמצמה.
בסוף מרץ 2018 נודע שקבוצת לאדה וקבוצת יוגרה לא ימשיכו להתמודד בליגה ב‏עונת 2018/2019 בשל ממדי צפייה נמוכים וכמות נמוכה של אוהדים במשחקי הבית שלהן.
אירועי טרום העונה > חילופי מאמנים

| לפני פתיחת העונה> קבוצה | לפני פתיחת העונה> מאמן בעונת 2016/2017 | לפני פתיחת העונה> מאמן בעונת 2017/2018 | לפני פתיחת העונה> הערות |
| --- | --- | --- | --- |
| הרפובליקה העממית של סין הכוכב האדום קונלון | ולדימיר יורזינוב הבן | מייק קינן |  |
| רוסיה סוצ'י | ויאצ'סלב בוצאייב | סרגיי זובוב |  |
| רוסיה סלבאט יולאייב | איגור זכרקין | אנטון לזארב |  |
| רוסיה מטאלורג נובוקוזנצק | סרגיי ברדניקוב | ואדים שחראיצ'וק |  |
| רוסיה צסק"א | דמיטרי קוורטליאנוב | איגור ניקיטין |  |
| רוסיה סיביר | אנדריי סקאבלקה | טרם מונה |  |
| רוסיה דינמו מוסקבה | סרגי אורשקין | ולדימיר וורוביוב |  |
| רוסיה ספרטק | אלכסיי יארושקין | טרם מונה |  |
| רוסיה יוגרה | סרגיי שפלב | איגור זכרקין |  |
| רוסיה אוונגרד | פיודור קנארייקין | אנדריי סקאבלקה |  |
| רוסיה אק בארס קאזאן | זינטולה ביליאלטדינוב | דמיטרי קוורטאלנוב |  |
| קזחסטן באריס אסטנה | אדוארד זנקובץ | יבגניה קורשקוב |  |
| לטביה דינמו ריגה | נורמונדס סייס | סנדיס אוזולניש |  |
| בלארוס דינמו מינסק | קרייג וודקרופט | גורדי דווייר |  |
העונה הסדירה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
העונה הסדירה נפתחה עם עריכת טורניר גביע הפתיחה (Кубок Открытия) הידוע בכינוי גביע לוקומוטיב. בגביע הפתיחה של העונה נפגשו מחזיקת גביע גגארין לעונת 2016/2017 סק"א סנקט פטרבורג ומחזיקת גביע טיכונוב המכונה "גביע היבשת" לעונת 2015/2016 צסק"א מוסקבה. סק"א ניצחה לבסוף ובכך ניתן האות לפתיחת העונה, בעוד צסק"א מפסידה בגביע הפתיחה עונה שנייה ברציפות.
העונה הסדירה נפתחה ב-21 באוגוסט 2017 ותסתיים ב-1 במרץ 2018.
במשחק ליגה בין סלבאט יולאייב אופה לסוצ'י שנערך ב-31 באוגוסט 2017 הובקעו לראשונה בתולדות הליגה 10 דסקיות, על ידי עשרה שחקנים שונים, במשחק שהסתיים בתוצאה 11:3 לטובת אופה.
אלופת העונה שעברה, סק"א סנקט פטרבורג, פתחה את העונה הסדירה עם 20 ניצחונות רצופים — הישג שיא בתולדות ליגת ה-KHL.
העונה הסדירה > טבלת הליגה

בהתאם לנתוני פורטל הספורט Championat.com‏: